edisnord/MILQA-question-generation huggingface dataset:
qgen: title: Jurij Alekszejevics Gagarin context: Az összeesküvés-elméletek hívői 1961. február 4-re is tesznek egy sikertelen szovjet próbálkozást az ember világűrbe juttatására. Eszerint Gennagyij Mihajlov őrnagy vett részt egy űrrepülésen, ám az űrhajós szívrohamot kapott a repülés során, és mire az űrhajót lehozta az irányítás, az utasa már halott volt. Majd alig két héttel a Mihajlov-incidens után újabb két űrhajós „halt meg”: 1961. február 17-én egy Lunyik szondában egy férfi és egy női űrhajós (egyes források szerint házaspár) indult egy, a Holdat megkerülő küldetésre, ám Föld körüli pályán ragadtak, ahol február 24-ig tartották velük a rádiókapcsolatot, amely akkor titokzatos módon megszakadt, és a páros sorsa onnantól kezdve ismeretlen.

Kérdések:
A legendák szerint hány szovjet űrhajós vesztette életét az űrben 1961 februárjában?
Meg nem erősített források szerint kit lőttek fel a szovjetek a világűrbe 1961. február 4-én?
Hogyan halt meg Gennagyij Mihajlov őrnagy az űrben?
Hány űrhajóst lőttek fel az űrbe a szovjetek 1961. február 17-én?
Hogy hívták azokat az űrhajósokat, akiket a szovjetek 1961. február 17-én lőttek fel az űrbe?
Mi volt a küldetése annak az űrszondának, amelyet két űrhajóssal a fedélzetén 1961. február 17-én lőttek fel a szovjetek az űrbe?
Van bizonyíték arra, hogy a szovjetek valóban fellőttek két űrhajóst az űrbe 1961. február 17-én?
Mi lett a sorsa annak a két űrhajósnak, akiket a szovjetek 1961. február 17-én lőttek fel az űrbe?
Gagarin hányadik ember volt az űrben?
qgen: title: Kék bálna context: A kék bálna vagy óriás bálna (Balaenoptera musculus) az emlősök (Mammalia) osztályának párosujjú patások (Artiodactyla) rendjébe, ezen belül a barázdásbálna-félék (Balaenopteridae) családjába tartozó faj.
A kék bálna a 30 méteres hosszával és a 173 tonnás testtömegével a legnagyobb ismert állat, ami valaha is létezett.
Teste hosszú és karcsú, többféle kékesszürke árnyalattal. Testének felső része sötétebb, alsó része pedig világosabb. A kék bálnának jelenleg három alfaját különböztetik meg: a B. m. musculus-t az Atlanti- és Csendes-óceán északi részén; a B. m. intermediát a Déli-óceánban és a törpe kék bálnát (B. m. brevicauda) az Indiai-óceánban és a Csendes-óceán déli részén. A három valószínű alfaj mellett lehet, hogy az Indiai-óceán egyik kék bálna állománya egy negyedik alfajt alkot, melynek neve B. m. indica. Mint a legtöbb sziláscet esetében, a kék bálna legfőbb táplálékát a kisméretű rákok adják, melyeknek gyűjtőnevük krill, más néven világítórákok.

Kérdések:
Milyen állati "leg" kapcsolódik a kék bálnához?
Mivel kerülhet bele a kék bálna a rekordok könyvébe?
Milyen tulajdonságai alapján mondhatjuk, hogy a kék bálna a legnagyobb ismert állat?
Él-e 30 méternél hosszabb állat?
Létezik vagy létezett-e valaha 30 méternél hosszabb állat?
Hány tonnát nyom az óriásbálna?
Mekkora a testtömege az óriásbálnának?
Milyen színű a kék bálna?
Hány alfaja van a kék bálnának?
Mivel táplálkozik az óriásbálna?
Mit eszik a kék bálna?
Mit jelent a krill szó?
Mekkora a törpe kék bálna?
A kék bálna nagyobb, mint amekkorák a dinoszauruszok voltak?
Miért nem tudni biztosan, hogy hány alfaja van a kék bálnának?
Milyen cet a kék bálna?
qgen: title: Kék bálna context: A fajnév (musculus) a latin nyelvből van, és jelentése valószínűleg „izmos”, de „kis egeret” is jelenthet. Carl von Linné, aki tudományosan megnevezte az állatot 1758-ban, a „Systema Naturae” című könyvében, biztosan ismerte ezt, emiatt ironikusan kétértelmű névvel látta el az állatot. Herman Melville, a „Moby Dick” című regényében „kénes fenekűnek” nevezte ezt a bálnafajt, mivel a bálna testének alsó részén narancsszín-barna vagy sárga foltozás van; ez a kovamoszatoknak köszönhető. Ezt a bálnát korábban a következő nevekkel illették: Sibbald barázdásbálnája – mivel az állat első leírását a skót orvos, Robert Sibbald készítette –, nagy kék bálna és nagy északi barázdásbálna; ezeket a neveket manapság már nem használják. A kék bálna megnevezést először szintén a Moby Dickben használta Melville, de nem adott magyarázatot hozzá. Az állat angol neve, a blue whale, a norvég blåhval szóból ered. Ezt a norvég szót Svend Foyn norvég bálnavadász alkotta meg, miután tökéletesítette a szigonyágyút. 1874-ben Georg Ossian Sars norvég biológus ezt a megnevezést fogadta el az állat közönséges nevének.

Kérdések:
Hány jelentése van a musculus szónak?
Milyen néven illették a kék bálnát korábban?
=2. Eleinte hogy nevezték a kék bálnát?
Miért hívta Melville kék bálnának a kék bálnát?
Ki tökéletesítette a szigonyágyút?
Mi található a bálna testének alsó részén?
Hogy kerül kovamoszat a bálna testére?
Miért hívta Melville kénes fenekűnek a kék bálnát?
Ki volt Melville?
Ki volt Moby Dick?
Honnan származik a kék bálna angol neve?
Miért ironikus a kék bálna latin neve?
Hány bálnát fogott Svend Foyn?
qgen: title: Kék bálna context: Ennek a hatalmas állatnak a teste hosszú és kúpszerű. A többi bálnáktól eltérően, amelyek tömzsibbek, a kék bálna nyúlánkabb testalkatot mutat. Feje lapított és U-alakú. Egy jól kiemelkedő „taréj” húzódik az orrnyílásoktól a felső ajakig. Szájának elülső része vastag. Nincs foga, helyette a szájpadlásáról eredő több száz (320) szilával szűri ki a tengervízből a planktont. Szilája 100 centiméter hosszú és 55 centiméter széles. Torka igen szűk, ezért csak kisebb állatokat tud lenyelni. A toroktól kezdve, a testtel párhuzamosan, 70–118 barázda húzódik. A barázdák növelik a száj térfogatát, vagyis az állat nagyobbat falhat, sőt a víz kinyomásában is szerepük van (erről többet a Táplálkozása szakaszban).

Kérdések:
Milyen mértani alakzathoz hasonlít a kék bálna teste?
Milyena  kék bálna testalkata a többi bálnáéhoz képest?
Mi van a kék bálna szájában?
Mi az a szila?
A szila a bálna foga?
Mire jók a bálna barázdái?
Honnan kell vizet kinyomniuk a bálna barázdáinak?
Milyen a kék bálna torka?
Miért nem tud a kék bálna nagyobb állatokat fogyasztani?
Milyen a kék bálna feje?
Milyen alakú a kék bálna feje?
Miből van a kék bálna taréja?
Hány barázdája van egy kék bálnának?
Milyen irányban futnak a kék bálna barázdái?
Miért nincs a kék bálnának foga?
Miért vastag a kék bálna szájának elülső része?
qgen: title: Kék bálna context: A kék bálnát nem könnyű kifogni és megölni. Sebessége és ereje miatt a korai bálnavadászok kerülték az állatot, inkább nagy ámbráscetre (Physeter macrocephalus) és Eubalaena-fajokra vadásztak. 1864-ben a norvég Svend Foyn felszerelte a gőzhajóját az általa alkotott, speciálisan nagy bálnák vadászatára szabott szigonyokkal. Bár Foyn szigonyai eleinte nehézkesek voltak és kevés sikerrel jártak, a bálnavadász tovább tökéletesítette a szigonyait. Sikeres találmányának köszönhetően hamarosan több bálnavadász állomás jött létre Norvégia Finnmark megye partjain. Mivel a bálnavadászoknak több konfliktusuk is volt a helybéli halászokkal, 1904-ben az utolsó Finnmark megyei bálnavadász állomást is bezárták.

Kérdések:
Megengedett-e bálnára vadászni?
Melyiket könnyebb vadászni, a kék bálnát vagy a nagy ámbráscetet?
Melyik állatra vadásztak inkább a korai időkben: a kék bálnát vagy a nagy ámbráscetet?
Ki alkotta meg a kék bálnák vadászatára is alkalmas szigonyokat?
Miben különböznek a nagy bálnák vadászatára alkalmas szigonyok a többi bálnavadász-szigonytól?
Alkalmasak voltak-e Svend Foyn szigonyai a kék bálnák vadászatára?
Hány bálnavadász állomás található jelenleg Finnmark megyében?
Mi okozott konfliktust a bálnavadászok és a halászok között Finnmark megyében?
qgen: title: Kék bálna context: Hatalmas mérete, ereje és sebessége miatt a kék bálnának nincs, vagy alig van természetes ellensége. A National Geographic Magazine-ban ismertetnek egy esetet, amikor Alsó-Kaliforniánál (Baja California) egy kék bálnára kardszárnyú delfinek támadtak. Bár az orkáknak nem sikerült azonnal megölniük áldozatukat, a kék bálnán olyan mély sebeket ejtettek, amelyek aztán a bálna halálát okozták. A kék bálnák egynegyede visel kardszárnyú delfinek által okozott sebnyomokat.
A kék bálnát az óriás hajók is megsebezhetik, vagy akár meg is ölhetik, amikor összeütköznek vele. Az állat a halászhálókba is begabalyodhat. Az egyre erősebb óceáni hangzavar, amelyhez a szonárok is hozzájárulnak, elfedik a bálnák közti társalgó hangokat. Ha a szonár aktiválva van, a kék bálnák abbahagyják a táplálkozásra hívó „D” hangsorozatot, bár a szonár frekvenciája (1–8 kHz) messze esik a bálnák által kiadott hangok frekvenciájától (25–100 Hz). Noha az ember betiltotta a kék bálna vadászatát, az emberi tevékenységek még mindig károsan hatnak az állatra, mivel hatalmas testében nagy mennyiségű poliklórozott bifenil (PCB) halmozódhat fel.

Kérdések:
Melyik állat jelent veszélyt a kék bálnára?
Hogy nevezik másképp a kardszárnyú delfineket?
Milyen tárgyak veszélyeztetik a kék bálákat?
Mik azok a szonárok?
Mikor veszélyesek az óriás hajók a kék bálnákra?
Miért veszélyesek a halászhálók a kék bálnákra?
Miért veszélyes a poliklórozott bifenil?
A kék bálnák hány százalékán figyelhetők meg kardszárnyú delfinek okozta sebek?
Hogyan zavarják meg a szonárok a kék bálnák életét?
Hányféle hangsorozatot képesek kiadni a kék bálnák?
Van-e természetes ellensége a kék bálnának?
Mi bocsát ki poliklórozott bifenilt?
qgen: title: Kék bálna context: A globális felmelegedés következtében a gleccserek és a permafroszt egyre gyorsabban olvad, egyre nagyobb édesvízadagot juttatva az óceánokba. Ha ez az édesvízmennyiség túl magas értéket ér el, félő, hogy az óceánokban levő áramlások, amelyek életben tartják az élőhelyeket, megszűnnek. Mivel a kék bálna vándorlásai során az óceán hőmérsékletére hagyatkozik (hideg vízből meleg vízbe és fordítva vándorol), a tengeráramlatok megszűnése vagy eltérítése jelentősen befolyásolná az állat életét, talán a létét is. Nyáron a bálna a hideg övezetekben található meg, ahol a krill-„mezőkben” táplálkozik, télen pedig a trópusokon párzik és ellik.
Az óceánok hőmérsékletének megváltozása a bálna táplálékát is érintheti. A vizek felmelegedése és a sótartalom csökkenése jelentősen megváltoztathatja a táplálékul szolgáló krill előfordulási helyét és állomány sűrűségét.

Kérdések:
Melyik évszakban szaporodik a kék bálna?
Mi okozza, hogy egyre több édesvíz jut az óceánokba?
=2. Mi az oka annak, hogy egyre több az édesvíz az óceánokban?
A gleccserek édes vagy sós vizet tartalmaznak?
Miért baj, ha túl sok édesvíz kerül az óceánokba?
Milyen tényező befolyásolja a kék bálnák vándorlásának irányát?
Mivel táplálkozik a kék bálna?
Milyen teremtmény a krill?
Állat vagy növény a krill?
Hogyan befolyásolja az óceánok hőmérsékletének változása a kék bálnák életét?
Hol tartózkodnak a kék bálnák télen?
Mikor áll meg az óceánok áramlása?
Mit jelent az a szó, hogy ellik?
qgen: title: Kék bálna context: A Maine-öbölben a szervezett bálnafigyelésekkor kék bálna ritkán látható, ezzel szemben a Szent Lőrinc-öböl északi partjainál és a Szent Lőrinc-folyó torkolatvidékénél a fő látványosságot képezi. Március és április kezdetével Kalifornia déli részén is megfigyelhető az óriás bálna, azonban azok a turisták és kutatók járnak jól, akik július és szeptember között látogatnak el ide, mivel akkor van a legnagyobb kékbálna-sűrűség a térségben.
Chilében az Alfaguara program, amely a Chiloé-sziget körüli táplálkozó kék bálnákat hivatott védelmezni, sikeresen ötvözte a bálnafigyelést az ökoturizmussal, és így a helybéli lakosok is jövedelemhez jutnak. Srí Lanka déli részén is folyik bálnafigyelés, főleg a kék bálnákat figyelik.

Kérdések:
Mikor lehet a legtöbb kék bálnát látni Kalifornia déli részén?
Miért van több bálna a kaliforniai tengerekben nyáron, mint télen?
Mi a célja az Alfaguara programnak?
Hol szerveznek bálnafigyeléseket?
Milyen bálnák láthatók a Maine-öbölben?
qgen: title: Lady Gaga context: Gaga kezdetben középiskolai darabokban szerepelt, majd a New York Egyetem Tisch School of the Arts nevű művészeti tagintézményének CAP21 képzésére kezdett járni, ám félbehagyta tanulmányait, hogy elkezdhesse zenei karrierjét. Miután a Def Jam Recordings kiadó szerződést bontott vele, Gaga a Sony/ATV Music Publishing-nek kezdett dolgozni dalszövegíróként. Ott Akon R&B énekes felfigyelt hangi adottságaira, aki segített neki, hogy 2007-ben leszerződhessen az Interscope Records-hoz és saját kiadójához, a Kon Live Distributionhöz. 2008-ban megjelent The Fame című elektropop stílusú debütáló albuma kritikai és kereskedelmi szempontból egyaránt nagy sikert aratott, és olyan világslágerek jelentek meg róla kislemezként, mint a Just Dance és a Poker Face. Ezt követően 2009-ben adták ki hasonlóan kitörő sikerrel The Fame Monster című középlemezét, rajta három újabb világszerte első helyezéseket elérő számmal, a Bad Romance-szel, a Telephone-nal és az Alejandróval.

Kérdések:
Lady Gaga szeretett volna színésznő lenni?
Miért hagyta félbe tanulmányait Lady Gaga a New York Egyetemen?
Melyik cégnek dolgozott Lady Gaga dalszövegíróként karrierje kezdetén?
Ki fedezte fel Lady Gaga tehetségét a Sony/ATV Music Publishing-nél?
Hogy hívták Akon saját kiadóját 2007-ben?
Milyen zenei stílust képviselt Lady Gaga 2008-as The Fame című albuma?
Lady Gaga 2008-as albumjának mi volt a címe?
Hogyan fogadták a kritikusok Lady Gaga The Fame című albumát?
Kinek az albuma volt a The Fame Monster?
A Bad Romance Lady Gaga melyik lemezén jelent meg?
Melyek voltak Lady Gaga The Fame Monster című albumának legsikeresebb számai?
Lady Gagának mi volt az első albuma?
Hány évesen jelentette meg Lady Gaga az első albumát?
qgen: title: Lady Gaga context: A kritikusok folyamatosan elemzik és vizsgálják Gaga zenei és előadóművészi stílusát, hiszen karrierjét az állandó megújulás jellemzi. Elmondása szerint ez „felszabadító” hatással van rá egészen gyerekkora óta. Gaga hangja alt, B♭2 és B5 között mozog. Énekstílusát gyakran változtatja, elmondása szerint énekhangilag a Born This Way album áll hozzá a legközelebb. Az Entertainment Weekly szerint „hatalmas érzelmi intelligencia található a hangja mögött”.
A The Sunday Times írója, Camille Paglia „sekélyesnek” nevezte Gaga dalait, míg Evan Sawdey szerint a PopMatters-től Gaga „könnyedén képes elvarázsolni és megmozgatni.” Gaga úgy hiszi, hogy „minden jó zenét el lehet játszani zongorán, úgy, hogy az továbbra is egy sláger maradjon”. Simon Reynolds zenekritikus 2010-ben úgy írt róla, hogy „minden, ami Gagával kapcsolatos, az electroclash-ben gyökerezik, kivéve a zenéjét, amely nem annyira az 1980-as éveket tükrözi – csupán könyörtelenül fülbemászó, 2000-es évekre jellemző popdalok ezek autotune-nal kiszínezve, és R&B-s ütemekkel megspékelve”.

Kérdések:
Mi jellemzi Gaga zenei stílusát a kritikusok szerint?
Miért változtatja folyton Gaga a zenei stílusát?
Lady Gagának milyen hangja van?
Melyik lapnak ír Camille Paglia?
Mi a véleménye Simon Reynolds zenekritikusnak Gaga zenéjéről?
Miért osztja meg a kritikusokat Lady Gaga zenéje?
qgen: title: Lady Gaga context: Gaga dalai számtalan téma körül mozognak. A The Fame album a hírnév iránti vágyakozásról szól, míg az azt követő The Fame Monster dalai a hírnév árnyoldaláról szólnak. A hírnév különböző buktatóit egy-egy szörnyetegként („monster”) nevezi meg. A The Fame egy elektropop és dance-pop album, amelyre a 80-as évekbeli pop és 90-es évekbeli Europop hatott, míg a The Fame Monster albumon a 70-es évek glamje és az ABBA együttes diszkó hatása érzékelhető. A Born This Way lemezen angol, francia, német és spanyol dalszöveg is hallható, témáiban olyan vitás és sokak által polgárpukkasztó elemeket dolgoz fel, mint a szex, szerelem, pénz, drog, szabadság, szexualitás és individualizmus. Az albumon Gaga új zenei téren mozgott, úgy mint az elektronikus rock és a techno.

Kérdések:
Mi a fő témája Gaga The Fame című albumának?
Milyen zenei stílust képvisel Lady Gaga The Fame című albuma?
Lady Gaga melyik albuma szól a hírnév árnyoldalairól?
Milyen zenei stílusirányzatok jellemzik Gaga The Fame Monster című albumát?
Milyen témákat jár körül Lady Gaga Born This Way című albuma?
Lady Gaga melyik albuma készült techno és elektronikus rock stílusban?
Milyen zenei stílust képvisel Lady Gaga?
qgen: title: Lady Gaga context: Gaga divatérzéke és kirívó öltözködése karrierjének egyik kulcsfontosságú eleme. Egyesek divatdiktátornak tartják, mások negatívan reagálnak az énekesnő különc öltözködési stílusára. Gagának van egy saját kreatív produkciós csapata, a Haus of Gaga, amelyet ő maga irányít. A csapat készíti ruháinak jelentős részét, a színpadi kellékeket és Gaga hajkölteményeit is. Karrierjének kezdetén a média Christina Aguilerához kezdte hasonlítani Gagát. 2011-ben összesen 121 nő gyűlt össze a Grammy-gálán Lady Gagának öltözve, ezzel Guinness rekordot döntve. Az Entertainment Weekly Gaga ruháit Az évtized legjobbjai listája végére sorolta, azt írva „Lady Gaga a megjelenéseivel visszahozta az előadóművészetet a porondra.”

Kérdések:
Lady Gaga nagy jelentőséget tulajdonít az öltözködésének?
Mivel foglakozik a Haus of Gaga?
Kihez hasonlították Lady Gagát a karrierjének a kezdetén?
Miért hasonlította a média Lady Gagát Christina Aguilerához?
Milyen Guinness rekordot döntöttek meg a 2011-es Grammy-gálán?
qgen: title: Lady Gaga context: A Time magazin Minden idők 100 divatikonja listáján említette meg Gagát kijelentve, hogy „Lady Gaga épp annyira híres megbotránkoztató stílusáról, mint popslágereiről”. Gaga viselt már Muppet-figurákból készített, buborékokból összerakott, illetve nyers húst tartalmazó ruhát is. Utóbbiban a 2010-es MTV Video Music Awards gálán tűnt fel, a húsruhához készült cipő és retikül is. Részben húsruhája miatt a Vogue magazin 2010 legjobban öltözött személyei közt említette meg, illetve a Time magazin is az év szenzációjaként írt róla. A húsruha világszerte nagy médiavisszhangot váltott ki és Lady Gaga egyik védjegyévé vált, annak ellenére, hogy a PETA állatvédő szervezet hevesen tiltakozott ellene. A húsruhát 2012-ben kiállították a washingtoni Női Művészek Nemzeti Múzeumában, illetve 2015 szeptemberében a Rock and Roll Hírességek Csarnokába helyezték.

Kérdések:
Melyek voltak Lady Gaga legemlékezetesebb ruhái?
Hogy nézett ki Lady Gaga húsruhája?
Miből készült Lady Gaga húsruhája?
Mikor viselte Lady Gaga a híres húsruháját?
Milyen múzeumban állították ki Lady Gaga húsruháját 2012-ben?
qgen: title: Lady Gaga context: Gaga „Kis Szörnyecskéknek” nevezi rajongóit, akik viszonzásképp gyakran „Anyaszörnynek” hívják őt. A rajongók iránt érzett elköteleződése miatt magára tetováltatta „becenevüket”. Jake Hall a Vice-tól azt írta, hogy Gaga ezzel egy brandet hozott létre és számos más popsztár, úgymint Taylor Swift, Rihanna és Justin Bieber rajongóira is inspiráló hatással volt. 2012 júliusában Gaga létrehozta saját közösségi oldalát, a LittleMonsters.com-ot, ahol rajongói szabadon megoszthattak bármit gyűlölködés nélkül. A Guinness Világrekordok Könyve szerint 2011 és 2013 között Gaga volt a Twitter legtöbb követővel rendelkező személye. 2013-ban a gyűjtemény a leghíresebb sztárnak, 2014-ben pedig a legbefolyásosabb popsztárnak nevezte meg.

Kérdések:
Hogy hívja Lady Gaga a rajongóit?
Mikor hozta létre Lady Gaga a saját közösségi oldalát?
Mi a webcíme Lady Gaga saját közösségi oldalának?
Hány regisztrált felhasználója van Lady Gaga saját közösségi oldalának?
Kinek volt a legtöbb követője a Twitteren 2011 és 2013 között a Guinness Rekordok Könyve szerint?
Ki volt a legbefolyásosabb popsztár 2014-ben a Guinness Rekordok Könyve szerint?
qgen: title: Lady Gaga context: A The Fame album megjelenése után az énekesnő elmondta, hogy Poker Face című számában biszexualitásáról énekelt. A Rolling Stone magazinnak adott interjújában beszélt arról, hogyan reagálták exbarátai arra, hogy a lányok iránt is vonzalmat táplál. 2009 májusában, amikor meghívást kapott a The Ellen DeGeneres Showba, méltatta a nyíltan leszbikus DeGenerest, amiért „egy inspiráció a nőknek és a meleg közösségnek”. A 2009. október 11-én, a National Mallon megrendezett, a melegek esélyegyenlőségének, elfogadtatásának kivívását célul tűző National Equality March nevű rendezvényt karrierje legfontosabb eseményének nevezte. A gyűlésén előadta John Lennon Imagine című dalát, és előtte hozzátette: „Ma nem a saját számaim valamelyikét fogom [előadni], mert ez az este nem rólam szól, hanem rólatok.” A dal eredeti szövegét részben megváltoztatta, hogy megemlékezzen vele egy Matthew Shephard nevű főiskolás fiúról, akit homoszexualitása miatt öltek meg.

Kérdések:
Lady Gaga homoszexuális?
Lady Gaga biszexuális?
Mi a célja a National Equality March nevű rendezvénynek?
Milyen dalt adott elő Lady Gaga a 2009-es National Equality March rendezvényen?
Miért változtatta meg Lady Gaga John Lennon Imagine című dalának szövegét a 2009. október 11-i fellépésén?
qgen: title: Lady Gaga context: 2016 júniusában az orlandói terrortámadás áldozatainak megemlékezésén beszédet mondott Los Angelesben, ahol felolvasta a támadásban meggyilkolt 49 ember nevét. Ugyanabban a hónapban feltűnt a Human Rights Campaign („Emberi jogok kampánya”) videójában, melyet az áldozatok emlékére készítettek. 2016 novemberében nyíltan ellenezte a frissen megválasztott amerikai elnök, Donald Trump politikáját. Gaga bírálta Trump katonai döntését, miszerint transzneműek nem léphetnek be a hadseregbe. A 2016-os amerikai elnökválasztáson Gaga az egykori külügyminisztert, Hillary Clintont támogatta. 2019 januárjában Gaga az amerikai alelnök, Mike Pence ellen szólalt fel, akinek felesége, Karen Pence olyan iskolában dolgozik, ahol elutasítják az LMBT-diákokat. Gaga kijelentette: „keresztény nő vagyok, és amit a kereszténységről tudok az az, hogy nem vagyunk előítéletesek, és mindenkit szeretettel várunk.”

Kérdések:
Lady Gaga hol mondott beszédet 2016 júniusában az orlandói terrortámadás áldozatainak emlékére?
Lady Gaga egyetértett Donald Trump politikájával?
Kit támogatott Lady Gaga a 2016-os amerikai elnökválasztáson?
Miért illette kritikával Lady Gaga Mike Pence amerikai alelnököt 2019-ben?
Lady Gaga zsidó származású?
Lady Gaga meg van keresztelve?
Lady Gaga katolikus?
Lady Gaga milyen vallású?
qgen: title: Liszt Ferenc context: Liszt rendkívül termékeny zeneszerző volt. Műveinek nagy részét zongorára komponálta, ezek zömének eljátszásához rendkívüli technikai tudás szükséges. Alkotásainak viszonylagos ismeretlensége azzal magyarázható, hogy rengeteg darabot komponált: mintegy 400 eredeti művének zöme virtuóz zongoramű, szimfónia, szimfonikus költemény, mise. Összesen kb. 1400 művet komponált (beleszámolva eredeti műveit, átiratait stb.), amivel minden idők egyik legtermékenyebb zeneszerzője. A programzene lelkes támogatója volt. Zenei átiratokkal is foglalkozott, és az olyan legbonyolultabb zenekari művekkel is megbirkózott, mint például Beethoven szimfóniái. Művei a világ minden részén elmaradhatatlan elemei a koncertprogramoknak. Zenei munkássága mellett rengeteg esszét írt különböző témákról: zeneszerzők társadalmi helyzete, műelemzések stb.

Kérdések:
Milyen hangszerre komponálta a leggyakrabban a műveit Liszt Ferenc?
Hány művet komponált Liszt Ferenc?
Liszt Ferenc széles körben ismert zeneszerző?
Hány eredeti műve van Liszt Ferencnek?
Milyen zenei műfajokban alkotott Liszt Ferenc?
Mi az a programzene?
qgen: title: Liszt Ferenc context: 1823 áprilisa végén Liszt Ádám Pestre utazott, hogy fiát magyar honfitársainak is bemutassa. Az első, 1823. május 1-jei koncertre Liszt Ádám a következő plakátot nyomtatta:
Tiszteletreméltó közönség!
Magyar vagyok és nem ismerek nagyobb boldogságot, mint azt, hogy neveltetésem és taníttatásom első gyümölcseit Franciaországba és Angliába utaztatásom előtt ragaszkodásom és hálám jeléül drága hazámnak bemutathassam.
Az első koncert a Hét Választó Fejedelemhez címzett fogadó termében volt. Liszt Ries zongoraversenyét és Ignaz Moscheles zongorára és zenekarra írt darabját játszotta. A koncert nagy sikert aratott, másnap több újság is elismerően írt a fiatal zongoristáról. A pesti utazás során hallott a gyermek Liszt először magyar verbunkost. Pesti tartózkodása alatt fellépett még a Királyi Városi Színház 1823. május 10-ei és 17-ei koncertjén, majd 19-én egy zenei rendezvényen vett részt. Végül 1823. május 24-én a fent említett színházban búcsúkoncertet adott, majd 1823 őszén apjával együtt elutaztak Párizsba. Ezt megelőzően Liszt Ádám szabadságának további két évre való meghosszabbítását kérte a hercegtől, de kérését elutasították, helyét mással töltötték be.

Kérdések:
Liszt Ferenc mikor adott először koncertet Pesten?
Hol tartották Liszt Ferenc első koncertjét Pesten?
Milyen darabokat játszott Liszt Ferenc 1823. május 1-jei koncertjén?
Hogyan fogadta a pesti közönség Liszt Ferenc koncertjét 1823. május 1-jén?
Mikor hallott először Liszt Ferenc magyar verbunkost?
Hányszor lépett fel Liszt Ferenc 1823 májusában Pesten?
Hol adott búcsúkoncertet 1823-ban Liszt Ferenc a pesti közönségnek, mielőtt apjával Párizsba költözött volna?
qgen: title: Liszt Ferenc context: Az első párizsi újságcikk az ifjú Lisztről 1823. december 22-én jelent meg a L’Etoile című lapban. Az első nyilvános koncert 1824. március 7-én volt a párizsi Olasz Színházban. A koncert nagy sikerrel zajlott le, Lisztet mint egy újjászületett Mozartot ünnepelték. A koncertet 1824. április 12-én megismételték. A sikerek láttán az operakarmester Paër arra biztatta tanítványát, hogy komponáljon operát. Az akkor 12 éves Liszt – Jean-Pierre Claris de Florian elbeszélésén alapuló – Emmanuel Théaulon és de Rancé librettójára komponált zenét. Az egyfelvonásos opera címe Don Sanche ou le château d’amour (Don Sanche, avagy a szerelem kastélya). Az ősbemutató 1825. október 17-én volt Párizsban, az előadást még háromszor megismételték.

Kérdések:
Melyik párizsi újság írt elsőként Liszt Ferencről?
Mikor jelent meg az első újságcikk Liszt Ferencről Franciaországban?
Liszt Ferenc hol tartotta első nyilvános párizsi koncertjét?
Mikor adta Liszt Ferenc az első nyilvános koncertjét Párizsban?
A párizsi közönség kinek az utódját látta Liszt Ferencben?
Jól fogadta a francia közönség Liszt Ferenc bemutatkozó koncertjét 1823-ban?
Mi volt Liszt Ferenc operájának a címe, amelyet 12 évesen komponált?
Hány felvonásból állt Liszt Ferenc Don Sanche című operája?
Mikor volt Liszt Ferenc Don Sanche című operájának ősbemutatója?
Mi az a librettó?
Liszt Ferenc Don Sanche című operájának ki írta a librettóját?
qgen: title: Liszt Ferenc context: Zenei munkássága mellett meg kell említeni Liszt írásműveit is. Ezekből az írásokból képet alkothat az utókor a korabeli Európa zenei életéről és annak társadalmi hátteréről. Az egyik legfontosabb esszégyűjteménye a De la situation des artistes… (A művészek helyzetéről…). Több írást jelentetett meg pályatársairól, melyek közül a Chopin-tanulmány (1852) a legjelentősebb. Weimari évei alatt több esszét írt Wagner és Gluck operáiról. A magyarországi cigányokról írt munkáját (Des Bohémiens et de leur musique en Hongrie – A cigányokról és a cigány zenéről Magyarországon) nem kis megdöbbenéssel és erős ellenérzéssel fogadták (különösen annak második, Carolyne von Wittgenstein által kiegészített részét). Ma már tudni, hogy fiatalkorában Marie d'Agoult, majd weimari évei során, de később is, Carolyne von Wittgenstein hercegnő csiszolgatta irodalmi alkotásait, nem egyszer önállóan, Liszt tudta nélkül is beleírtak a Liszt neve alatt megjelent írásművekbe. A legtöbb esetben az eredeti kéziratok elvesztek, ami megnehezíti Liszt saját munkáinak beazonosítását.

Kérdések:
Milyen írásművei voltak Liszt Ferencnek?
Miért fontosak az utókor számára Liszt Ferenc írásművei?
Mikor írt tanulmányt Chopin-ről Liszt Ferenc?
Mikor írt esszét Liszt Ferenc Wagner operáiról?
Hogyan fogadták a kortársak Liszt Ferenc magyarországi cigányokról írt munkáját?
Miért keltett megdöbbenést Liszt Ferenc magyarországi cigányokról készült írásműve?
Kik írtak bele Liszt Ferenc irodalmi műveibe?
Liszt Ferenc tudott róla, hogy mások belejavítanak az irodalmi munkáiba?
Miért jelent problémát, hogy elvesztek Liszt Ferenc eredeti kéziratai?
Kik javítgattak bele Liszt Ferenc írásműveibe?
qgen: title: Ló context: A ló (Equus caballus) az emlősök (Mammalia) osztályának a páratlanujjú patások (Perissodactyla) rendjébe, ezen belül a lófélék (Equidae) családjába tartozó faj. Ma már csak háziasított vagy háziasítottból visszavadult formáiban ismert. Legközelebbi rokona a vadló (Equus ferus). Egyes nézetek szerint a ló és a vadló egyazon faj, az Equus ferus eltérő alfajai. Ebben az esetben a ló fogalmát tágabban használjuk, amelybe beleértjük a vadlovat is, amelytől a háziasított alfajt a házi ló névvel különböztetjük meg (Equus ferus caballus).
A nyílt, ritkás növényzetű területekhez alkalmazkodott, ahol a párosujjú patások és más nagy testű növényevők nem élnek meg. A páratlan ujjú patások fénykorukat a harmadidőszakban élték; akkoriban 14 családjuk volt, de ezek közül csak három érte meg a jelenkort: a lófélék, a tapír és az orrszarvúak.
Ma a legtöbb ló háziasított, vagy legalábbis háziasított ősöktől származik, még a vadon élő lovak legtöbbje is. Háziasítása Közép-Ázsiában, a botaji kultúrában kezdődött, nagyjából 4000 évvel ezelőtt, majd a mai Dél-Oroszország, illetve Mezopotámia területén folytatódott. Az első feljegyzések a lovak hadászati célú hasznosításáról szólnak.

Kérdések:
Mi a ló latin neve?
A ló emlős állat?
A házi lónak mi a legközelebbi rokona?
Mi a latin neve a vadlónak?
A háziló és a vadló ugyanahhoz a fajhoz tartozik?
A ló páros vagy páratlan ujjú patás?
Mikor volt a legtöbb páratlan ujjú patás a Földön?
Hány családja volt a páratlan ujjú patásoknak a harmadidőszakban?
Hány családja van ma a páratlan ujjú patásoknak?
Milyen páros ujjú patások élnek ma a Földön?
Hol háziasították először a lovakat?
Az ember mikor kezdte el háziasítani a lovat?
Hogyan kezdték el háziasítani a lovakat 4000 évvel ezelőtt?
qgen: title: Ló context: A lovak elnevezései:
A felnőtt nőstény: kanca. Hagyományosan a kancákat nem lovagolták, tenyésztésre használták őket.
A felnőtt hím: mén vagy csődör
A fiatal állat 5 éves korig: csikó
A csődöröket gyakran kiherélik. Régebben a fiatalon, 6-10 hónaposan herélt mén volt a herélt, az idősebb korban herélt ló hagyományos neve paripa, de újabban mindegyiket csak heréltnek nevezik. Paripa elnevezés alatt manapság pedig egyszerűen csak lovat értenek.
Ha a rejtett heréjű ménnek nem találták meg a másik heréjét, és csak a könnyen hozzáférhetőt vették ki, akkor komor ló vált belőle.
A hermafrodita ló neve a csira.
A csikók évszámát azzal fejezik ki, hogy hányadik füvet legeli a csikó. Így van szó elsőfű, másodfű, … csikóról. Az elsőfű csikót szokták éves csikónak is hívni.
A paci a ló gyermeknyelvi megfelelője.

Kérdések:
Mi a neve a felnőtt nőstény lónak?
A felnőtt hím lovakat hogy hívják?
Hány éves korig hívjuk csikónak a fiatal lovat?
Mi volt a különbség a herélt és a paripa között?
A csődöröket miért szokták kiherélni?
Mit nevezünk komor lónak?
Milyen gyakori a lovak között a rejtett heréjűség?
A gyerekek hogy nevezik a lovat?
Kik hívják a lovat pacinak?
qgen: title: Ló context: A lótenyésztés legáltalánosabb módja az, amikor a kancatulajdonos a sárló, azaz a megtermékenyítésre alkalmas kancát a fedezőménhez szállítja. A fedezőménnek külön igazolásokra van szüksége, hogy csikót nemzzen. Ha nincs igazolása, akkor zugménnek számít, utódai zugcsikónak, vagyis ismeretlen származásúnak. Régebben a fedezőmének állami tulajdonban voltak, őket szállították ki a településekre, ahol díjfizetés ellenében rendelkezésre bocsátották őket. Ma már magántulajdonban lévő mének is kaphatnak engedélyt a szaporodásra. Ha lebuknak, hasznosításukat korlátozzák, lényegében csak hobbilovak lehetnek. Ha a mén nagyon messze van, akkor a kanca általában eltölt néhány napot a méntelepen. Egy ménre 40-80 kanca számítható.
Néhány fedeztetési állomáson hágatógúzst helyeznek a kancára. Ez egy hátulsó lábakra csatolt szíj, ami megakadályozza, hogy a kanca hátrarúgjon, így a mén megsérüljön hágatás közben. Nem minden kanca viseli el a hágatógúzst, de ha a kanca valóban rúg, és komoly esélye van annak, hogy a mén megsérül, mégiscsak jó megoldás.

Kérdések:
Hogyan zajlik a kancák megtermékenyítése?
Miért van szüksége a fedezőménnek igazolásokra?
Mit nevezünk zugménnek?
A fedezőmének régen miért voltak állami tulajdonban?
Mióta kaphatnak engedélyt a szaporodásra magántulajdonban lévő fedezőmének?
Egy mén hány kancát tud fedezni?
Mi az a hágatógúzs?
Hogyan kell használni a hágatógúzst?
Mikor tesz jó szolgálatot a hágatógúzs?
Mi a hágatógúzs hátránya?
qgen: title: Ló context: A vemhesség 336 (320–355) napig tart; szilaj ménesben 336-392 nap lehet. Az ikerellés nagyon ritka, kivételes esetben hármasikrek is születnek. Egy szülés a ménesben elindítja a szülések sorozatát. A közelgő ellés jelei a horpaszok beesése, a fartő besüllyedése a farok mindkét oldalán, továbbá a kitőgyelés és a péra (a nemi szerv külső része) megduzzadása. A tünetek általában az utolsó héten megerősödnek, de már hetekkel korábban jelentkezhetnek. A fedeztetés pontos idejének feljegyzése ezért nagyon fontos mozzanat. Amikor a megduzzadt emlő a jártatás után is megtartja méretét, tapintása nem ödémás, hanem inkább mirigyes és a bimbók végén előbb sárgás viaszos, majd normális tejcseppek jelennek meg, akkor az ellés néhány napon belül megtörténhet. A kanca akár egy héttel előbb is tejelhet, máskor pedig csak az ellés után indul meg a tej, ez idő alatt a csikót mesterségesen kell táplálni. A csikó a születés után nem sokkal már feláll. Ez fontos a vadlovaknál, hogy a ragadozók meg ne egyék az újszülött csikót.
Az ellés szakaszai:
előkészítő szakasz, az ellés jelei megjelennek

Kérdések:
A vemhesség meddig tart a lovaknál?
Mit nevezünk szilaj ménesnek?
Előfordul ikerterhesség a lovaknál?
Mi jelzi a lovaknál az ellés beindulását?
Mi az a péra?
Miért fontos a fedeztetés időpontjának a feljegyzése a lovaknál?
Mikor indul meg a tejelválasztás a kancáknál?
Mikor áll fel először az újszülött csikó?
Miért fontos, hogy a kiscsikó a születése után gyorsan lábra álljon?
qgen: title: Ló context: a megnyílási szakasz, a nyitófájások ideje, pár óráig tarthat, főbb jelei: a nyak izzadása, gyakori lefekvés-felkelés, vizelés-bélsárürítés, valamint a táplálkozás szüneteltetése.
kitolási szakasz, hirtelen kezdődik, körülbelül fél óráig tarthat, 10-30 percig többnyire, megjelennek a tolófájások, a lábhólyag felreped és a kanca heves erőlködéssel, gyakran állva szüli meg csikóját.
utószakasz, az utófájások következményeként eltávoznak a magzatburkok, időtartama akár 3 óra is lehet.
A kedvező anatómiai tulajdonságok miatt a kancák könnyen ellenek, de felléphetnek komplikációk ellés közben, ezért a vemhesség utolsó napjaiban ajánlatos a kancákat állandó megfigyelés alatt tartani.
A kancák egyedül, sötétben és nedves helyen szeretnek szülni.

Kérdések:
Milyen komplikációk léphetnek fel a lovaknál ellés közben?
Milyen pozícióban ellenek a lovak?
A lovak ellésekor mennyi ideig tart a kitolási szakasz?
Milyen helyet választanak maguknak a kancák az elléshez?
qgen: title: Ló context: A lovak képesek fektükben és állva is aludni. A vadon töltött idő óta könnyű álomban is tudnak aludni, állandó készültségben a ragadozókkal szemben. A ló egyedül nem alszik jól; a ménesben az alvók álmát őrök vigyázzák, így akik alszanak, azok mélyebben alszanak, mert ha ragadozó jön, az őrök riasztanak. Képesek a teljes alvásszükségletüket rövidebb szakaszonként fedezni. A teljes idő erősen változó, de a háziló átlagos napi alvásszükségletét 2,9 órára teszik. Akár 15 órán át is állva szendereghetnek, és néhány percre-órára lefekszenek.
A REM alvásra csak fekve kerülhet sor. Erre elég néhány naponta egy-két órát áldozniuk. Ha a lovat napokig nem hagyják lefeküdni, akkor automatikusan REM alvásba csúszik, és a földre esik. Ez különbözik a narkolepsziától.

Kérdések:
Hogyan alszanak a lovak?
Tudnak a lovak állva aludni?
Miért fontos a lovak számára, hogy állva is tudjanak aludni?
Miért alszik mélyebben a ló a ménesben, mint egyedül?
Mennyi a háziló átlagos napi alvásszükséglete?
Mi az a REM alvás?
Mennyi REM alvásra van szüksége egy átlagos lónak?
Mi történik, ha egy lovat napokig nem engednek lefeküdni?
Miért fontos a lovaknak a REM alvás?
qgen: title: Ló context: Egy lónak a következő papírjai vannak, illetve lehetnek:
Egészségügyi könyv: ide kerülnek a kezelések (oltások, gyógyszerek), az orvosi vizsgálatok eredményei. Kötelező.
Marhalevél: Ebben a jegyző rögzíti a ló tulajdonságait (nevét, azonosítóját, nemét, színét, jegyeit, forgóit, és bármit, aminek azonosítás szempontjából jelentősége van). Az állatorvos ebbe vezeti be a szűrővizsgálatok eredményét. Kötelező.
Származási bizonyítvány: Ez igazolja a ló származását, fajtáját. Magyarországon a Magyar Lovas Szövetség adja ki törzskönyves lovaknak. Nem kötelező.
Adásvételi szerződés: ez igazolja a tulajdonosváltást. Nem kötelező.
A törzskönyv tartalmazza a ló azonosító jegyeit, a küllemi bírálat eredményét, a fedeztetési eredményeket, és az utódokat is feljegyzik.
A csikókönyv rögzíti a csikókori fejlődés legfontosabb adatait.

Kérdések:
Milyen jogi dokumentumai lehetnek egy lónak?
Milyen információkat tartalmaz a lovak egészségügyi könyve?
Minden lónak kötelező egészségügyi könyvvel rendelkeznie?
Mi az a marhalevél?
Melyik szervezet ad ki Magyarországon származási bizonyítványt lovak számára?
Kötelező a lovaknál a származási bizonyítvány?
Mire való a csikókönyv?
qgen: title: Ló context: Többnyire természetes úton kialakult fajták tartoznak ide, kivéve az arab lovakat.
Észak-Európából származnak, ahol bőven találhatók kövér legelők a hűvös, csapadékos időjárás következtében. Erős testfelépítésűek, nyugodt természetűek. Nem csoda, hogy ebbe a fajtába tartozó lovak mind nagy testűek, és igen erősek, mint a clydesdale vagy Belga hidegvérű lovak. Erejük révén a többi fajtánál alkalmasabbak arra, hogy nehéz kocsikat húzzanak, viszont nem érik el az arab lovak eleganciáját és kecsességét. Néha szelíd óriásoknak nevezik őket. A percheron könnyebb és élénkebb, vele száraz talajokat szántanak, vagy szekeret húzatnak. A shire megint nagyobb, erősebb és lassabb, nehéz agyagos földek szántására tenyésztették.

Kérdések:
Honnan származnak a hidegvérű lovak?
Mi jellemzi a hidegvérű lovakat?
A hidegvérű lovak ideges természetűek?
Mekkora az átlagos súlyuk a hidegvérű lovaknak?
Mire tenyésztették ki a hidegvérű lovakat?
Milyen munkákra alkalmas a percheron ló?
Mire tenyésztették ki a shire lófajtát?
qgen: title: Ló context: A legrégibb ismert ábrázolások 30 ezer évesek, a dél-franciaországi Chauvet-barlangban láthatók Vallon-Pont-d’Arc közelében. Kikkuli a Kr. e. 15. században szakkönyvet írt a lovak tartásáról, tenyésztéséről és a könnyű kis kocsik húzására való felkészítéséről. Magát Mitanni országából való lókiképzőnek nevezte. Ez a technika előnyt biztosított a hettitáknak a szomszédaikkal vívott csatákban. Kr. e. 1274-ben a hettiták II. Ramszesz fáraót is legyőzték,
aki alig tudott könnyű, aranyozott harci kocsijával elmenekülni. A hettiták lovai kicsik voltak, de az utánuk következő Urartu már nagyobb lovakat tenyésztett ki. Menua király (Kr. e. 810–785) egyik lova az Arsibini nevet viselte, és győzelmet ért el távolugrásban.
A ló ábrázolása kiemelkedő szerepet kapott a lovasnépek művészetében. Lásd a nagyszentmiklósi kincs, ékszerek Egykor a lovat még az ősi szent állat formájába is átöltöztették. Legismertebb a nevezetes paziriki ásatásban talált lószerszám és díszítése (Szergej Rugyenko professzor ásatása az Altaj-hegységben). Ilyen lovak ábrázolásait találjuk az ősi hun-szkíta királysírokban, Kínában, vagy Oroszországban.

Kérdések:
Milyen régiek a legkorábbi lóábrázolások?
Hol található a legrégebbi lóábrázolás?
Ki volt Kikkuli?
Mikor írt Kikkuli szakkönyvet a lótartásról?
Mikor győzték le a hettiták II. Ramszeszt?
Kik voltak a hettiták?
Mikor élt Menua király?
Hány évig élt Menua király?
Hogy hívták Menua király lovát, aki győzelmet ért el távolugrásban?
qgen: title: Marilyn Monroe context: Marilyn Monroe 1926. június 1-jén született Norma Jeane Mortenson néven a Los Angeles-i megyei kórházban, Gladys Pearl Baker (leánykori nevén Monroe, 1902–84) harmadik gyermekeként. Gladys negatívvágóként dolgozott a Consolidated Film Industriesnél. Gladys tizenöt évesen férjhez ment a kilenc évvel idősebb John Newton Bakerhez, akitől két gyermeke született: Robert (1917–33) és Berniece (sz. 1919). 1921-ben elváltak, és férje magával vitte a gyerekeket Kentuckyba. Monroe csak tizenkét évesen tudta meg, hogy van egy nővére, és felnőttként találkozott vele először. Gladys 1924-ben másodszor is férjhez ment, Martin Edward Mortensenhez, de különváltak, még mielőtt teherbe esett volna, és 1928-ban formálisan is elváltak. Monroe tényleges apja nem ismert, de a születési anyakönyvi kivonaton Mortensen van megadva (helyesírási hibával), és életében sokat használta a Baker nevet is. Egyes életrajzírói szerint az a legvalószínűbb, hogy az apa Gladys munkatársa, Charles Stanley Gifford lehetett, akivel 1925-ben viszonyt folytatott.

Kérdések:
Mikor született Marilyn Monroe?
Milyen néven jött a világra Marilyn Monroe?
Ki volt Marilyn Monroe édesanyja?
=3. Hogy hívták Marilyn Monroe édesanyját?
Marilyn Monroe hányadik gyermeke volt az édesanyjának?
Mi volt a foglalkozása Marilyn Monroe édesanyjának?
Hány éves volt Marilyn Monroe édesanyja, amikor először ment férjhez?
Hány évig tartott Marilyn Monroe édesanyjának az első házassága?
Hány gyereke született Marilyn Monroe édesanyjának az első házasságából?
Ki volt Marilyn Monroe édesanyjának a második férje?
Ki volt Marilyn Monroe édesapja?
qgen: title: Marilyn Monroe context: A sikereken felbuzdulva, 1946 júniusában Snively összehozta Monroe-t egy színészügynökséggel. A Paramount Pictures producereivel lezajlott sikertelen interjú után Ben Lyon, a 20th Century Fox egyik igazgatója szerződtette. Darryl F. Zanuck főigazgató nem volt különösebben jó véleménnyel róla, de hagyta magát rábeszélni, hogy féléves szerződést kössenek a lánnyal, nehogy egy rivális stúdió előbb szerződtesse. Ekkortól kezdte használni művésznevét, a Marilyn Monroe-t, amelynek első részét Lyon választotta, mert a kezdő színésznő Marilyn Miller Broadway-sztárra emlékeztette, a Monroe pedig anyja lánykori neve volt. 1946 szeptemberében elvált Doughertytől, aki ellenezte, hogy felesége dolgozzon.

Kérdések:
Melyik filmstúdióval kötött először szerződést Marilyn Monroe?
Ki szerződött le először Marilyn Monroe-val a filmiparban?
Mennyi időre kötött szerződést Marilyn Monroe a 20th Century Fox-szal 1946 nyarán?
Miért szerződött le a 20th Century Fox Marilyn Monroe-val 1946 nyarán?
Tehetségesnek találta Darryl F. Zanuck főigazgató Marilyn Monroe-t?
Ki adta Marilyn Monroe-nak a Marilyn keresztnevet?
Kiről kapta Marilyn Monroe a keresztnevét?
Mikor vált el Marilyn Monroe az első férjétől?
Miért vált el Marilyn Monroe az első férjétől?
Miért ellenezte Marilyn Monroe első férje, hogy a felesége dolgozzon?
qgen: title: Marilyn Monroe context: Szerződése első néhány hónapjában nem szerepelt filmben; ezalatt színjátszó, ének- és táncórákat vett. 1947 februárjában szerződését meghosszabbították, és hamarosan megkapta első szerepeit is. Első megjelenése az 1947-es Dangerous Years-ben volt, ahol pincérnőt alakított, és kilenc sornyi szöveget kapott. Valamivel később egymondatos szerepe volt a Scudda Hoo! Scudda Hay! vígjátékban. A stúdió beíratta egy színésziskolába, ennek ellenére 1947 augusztusában lejárt szerződését nem hosszabbították meg. Monroe visszatért a modellkedéshez, és időnként beugró munkákat vállalt a stúdiónál.

Kérdések:
Melyik volt az első filmje Marilyn Monroe-nak?
Melyik volt az első szerepe Marilyn Monroe-nak?
Milyen szerepet alakított Marilyn Monroe az első filmjében?
Miért nem hosszabbították meg Marilyn Monroe filmszerződését 1947 augusztusában?
Mennyi szerepe volt Marilyn Monroe-nak a Scudda Hoo! Scudda Hay! című vígjátékban?
qgen: title: Marilyn Monroe context: Mivel hosszabb távon mindenképpen színésznő szeretett volna lenni, Monroe továbbra is járt a színiiskolába, és 1947 októberében egy rövid életű színdarabban, a Glamour Preferredben kapott egy „végzet asszonya”-szerepet. A darabról egyetlen fontosabb újság sem írt kritikát. Emellett gyakran látogatta a produceri irodákat, összebarátkozott Sidney Skolsky bulvárújságíróval, és stúdiók által adott rendezvényeken vállalta a fontos férfivendégek szórakoztatását, ezt már a Foxnál is csinálta korábban. A Fox egyik igazgatójának, Joseph M. Schencknek is barátja (és időnként szexuális partnere) lett, aki végül beajánlotta őt a Columbia Pictures igazgatójához, Harry Cohnhoz, aki 1948 márciusában szerződést kötött vele.

Kérdések:
Milyen színdarabban szerepelt Marilyn Monroe 1947 októberében?
Ki ajánlotta be Marilyn Monroe-t a Columbia Pictures igazgatójának 1948-ban?
Marilyn Monroe mikor kötött szerződést a Columbia Pictures-szel?
Milyen módon igyekezett Marilyn Monroe fellendíteni a filmes karrierjét 1947-ben?
qgen: title: Marilyn Monroe context: Míg a Foxnál hétköznapi lányokat játszott, a Columbiánál Rita Hayworth mintájára vamposították a külsejét. Elektrolízissel kiszedték elöl a haját, hogy homloka magasabb legyen, haja színét pedig még világosabbra, platinaszőkére festették. Ekkor kezdett dolgozni Natasha Lytess drámaoktatóval, aki 1955-ig a mentora maradt. A stúdiónál egy filmben játszott, az 1948-as Ladies of the Chorus musicalben; ez volt az első főszerepe, egy gazdag férfival románcot folytató kóristalányt alakított. A forgatás során viszonyt kezdett énektanárával, Fred Kargerrel, aki fogászati kezelését is fizette, hogy korrigálják enyhe mélyharapását. A film nem lett sikeres, és bár folytak tárgyalások, hogy megkapja a Born Yesterday főszerepét, amikor 1948 szeptemberében lejárt a szerződése a stúdiónál, nem újították meg.

Kérdések:
Hogyan "vamposították" a Columbia Pictures-nél Marilyn Monroe külsejét?
Kik azok a vampok?
Ki volt Marilyn Monroe mentora 1955-ig?
Mi volt a címe annak a filmnek, amit Marilyn Monroe 1948-ban a Columbia Pictures-nél forgatott?
Mi volt Marilyn Monroe első főszerepe?
Ki volt Fred Karger?
Miért szorult fogászati kezelésre Marilyn Monroe 1948-ban?
Miért fizette ki Fred Karger Marilyn Monroe fogászati kezelését 1948-ban?
Marilyn Monroe első filmje sikeres volt?
qgen: title: Marilyn Monroe context: Ekkoriban kezdett közismertté válni, hogy Monroe-val „problémás” együtt dolgozni, és ez a helyzet csak súlyosbodott, ahogyan egyre népszerűbb lett. Sokszor elkésett a forgatásokról, vagy egyáltalán nem is jelent meg, elfelejtette a szövegét, és többször is újravetette a jeleneteket, amíg nem volt teljesen elégedett az alakításával. Viselkedésének oka a perfekcionizmusának, önbizalomhiányának és lámpalázának kombinációja lehetett; nehezen viselte, hogy a jelenetek felvétele során szigorúan követnie kellett a forgatókönyvet, és nem lehetett olyan spontán, mint amikor fotózták. Szorongása és krónikus álmatlansága miatt barbiturátot, amfetamint kezdett szedni, vagy alkoholt ivott. A szerek csak fokozták a problémáit, bár csak 1956 után lett gyógyszerfüggő.

Kérdések:
Miért volt problémás együtt dolgozni Marilyn Monroe-val?
Mi volt az oka annak, hogy Marilyn Monroe-val nehéz volt együtt dolgozni?
Mivel igyekezett úrrá lenni Marilyn Monroe a szorongásán?
Sikerült megoldania a mentális problémáit Marilyn Monroe-nak a kábítószerek és az alkohol segítségével?
Marilyn Monroe mikor vált gyógyszerfüggővé?
qgen: title: Marilyn Monroe context: 1955 januárjában Monroe bejelentette, hogy Milton Greene fotóssal megalapított a saját produkciós irodáját, a Marilyn Monroe Productions-t (MMP). Greene-nel 1949-ben találkozott először, futó kalandjuk is volt, aztán 1953-ban a fotós fényképsorozatot készített róla a Look magazin számára. Amikor elpanaszolta neki gondjait a stúdióval (többek között az ígért százezer dolláros bónuszt sem fizették ki), Greene azt javasolta, hogy alapítson saját stúdiót. A bejelentés után egyéves jogi háborúskodás kezdődött a Fox-szal. A Hétévi vágyakozás forgatókönyvírója írt egy színdarabot (Will Success Spoil Rock Hunter?), amelyben kigúnyolta a színésznő függetlenségi törekvéseit: ebben a Jayne Mansfield által alakított, Marilyn Monroe-ra feltűnően hasonlító buta színésznő saját produkciós irodát alapít.

Kérdések:
Mikor alapította meg Marilyn Monroe a saját produkciós irodáját?
Ki javasolta Marilyn Monroe-nak, hogy alapítson saját filmstúdiót?
Ki készített fotósorozatot 1953-ban Marilyn Monroe-ról a Look magazin számára?
Milyen kapcsolat fűzte Marilyn Monroe-t Milton Greene fotóshoz?
Milyen módon gúnyolta ki a Fox filmstúdió Marilyn Monroe önállósodási törekvéseit?
Ki játszotta a főszerepet a "Will Success Spoil Rock Hunter?" című filmben?
Ki alakította Marilyn Monroe szerepét a Will Success Spoil Rock Hunter című filmben?